Els llibres suggerits en aquesta pàgina els podeu trobar a la Biblioteca de Territori i Sostenibilitat.
El servei de préstec personal només està disponible per al personal del Departament, tot i que les persones usuàries externes poden demanar un préstec interbibliotecari.
D'acord amb conceptes aparentment senzills com "context", "llindar", "frontera", moltes vegades en termes parells contraposats com "diferència / indiferència", l'autor obra el prodigi de descriure la complexitat i el caràcter canviant que té l'espai públic en l'actualitat, en un text breu, amè i elegant, que pot arribar a un ventall molt ampli de lectors.
Per tal de contribuir al debat sobre la possible implantació de l'alta velocitat als Estats Units, els economistes Daniel Albalate i Germà Bel repassen el que ha estat considerada per molts una revolució tecnològica en el camp dels transports, des que es va inaugurar el tren bala japonès (1964) fins a les darreres experiències de Xina i Corea del Nord.
El resultat és aquesta publicació, còmoda i portable, que informa de manera més ràpida i sintètica que Internet sobre les característiques de l'alta velocitat en cadascun dels països que en tenen,.
Naturalment, és molt més que això: els autors examinen críticament els sistemes d'alta velocitat, en clau econòmica i també de funcionalitat territorial i mediambiental.
Es tracta d'extraure "lliçons de les experiències d'arreu del món", com s'indica al subtítol, per evitar una sobresaturació innecessària d'infraestructures, per molt fascinants que siguin.
La idea, en termes generals, és que les administracions públiques posin, en webs públics, totes les dades de què disposen (sempre que no afectin la privacitat ni la seguretat) a l'abast de particulars i empreses, per tal que les puguin reutilitzar: en aplicacions, en estudis estadístics, en periodisme de dades, etc.
Aquesta publicació n'explicita els fonaments, la finalitat i el procediment de fer-ho, en la línia de transparència i de govern obert de què us informàvem el mes passat
I, a més, predica amb l'exemple, ja que en la contraportada indica que se'n permet la reproducció i, fins i tot, la transformació en una obra derivada, sempre que es respectin uns requisits mínims, que també especifica amb claredat.
"El decreixement és un rebuig de la il·lusió de creixement i una crida a repolititzar el debat públic colonitzat pel llenguatge de l'economicisme.
Es tracta d'un projecte per al foment de la reducció, conduït democràticament, de producció i consum, amb l'objectiu d'aconseguir la justícia social i la sostenibilitat ecològica.
Aquesta visió general de decreixement ofereix una àmplia cobertura dels temes principals i els principals reptes de decreixement d'una manera succinta, senzilla i accessible.
A més, ofereix un conjunt de paraules clau: forintervening, útil en els debats polítics actuals i per aconseguir propostes de decreixement, d'inspiració concretes en els diferents nivells - local, nacional i mundial.
El resultat és la cobertura més completa del tema del decreixement en anglès i serveix de referència internacional definitiva".
A la Biblioteca Nacional de França romania inèdit el diari del viatge a Espanya que va escriure –en vers! l'arquitecte Charles Garnier, amb la col•laboració dels qui l'hi van acompanyar: la seva esposa Louise, el pintor Gustave Boulanger i el també arquitecte, Ambroise Baudry.
Amb aquest material i el patrocini d'Iberdrola, s'ha publicat un volum que conté la traducció dels curiosos versos, precedida d'una introducció al diari i a l'obra de Charles Garnier i, en menys mesura, dels seus acompanyants.
El segon volum és el facsímil del diari original, de gran interès pels dibuixos d'edificis, de paisatges, de costums i de tipus humans.
Reflexions escrites per Francisco Martín Frías, propietari de l'empresa MRW, de transport urgent de mercaderies.
Emprenedor que repassa els 30 anys de la seva activitat i l'èxit empresarial basat en desenvolupar el benestar social i a la vegada en generar beneficis econòmics.
Es tracta de copsar les bones pràctiques d'una empresa responsable i sostenible
El llibre tracta de l'impacte ambiental de la mobilitat i com reduir-lo abans del 2050.
Presenta polítiques de mobilitat sostenible basades en evidencies científiques.
Acaba amb la descripció de casos inspiradors de multinacionals que utilitzen la mobilitat sostenible en els seus plans corporatius.